১৯৮৫ সালে পুঁজিবাজারে তালিকাভুক্ত হয় সোনালী পেপার। এর অনুমোদিত মূলধন ২০ কোটি টাকা ও পরিশোধিত মূলধন ১৩ কোটি ৭৫ লাখ ১০ হাজার টাকা। এ কোম্পানির রিজার্ভের পরিমাণ ৪৮৩ কোটি ৫৮ লাখ ৪০ হাজার টাকা। এর মোট ১ কোটি ৫১ লাখ ২৬ হাজার ৩৫০টি শেয়ারের মধ্যে পরিচালনা পর্ষদের কাছে রয়েছে ৭২.০৭ শতাংশ, প্রাতিষ্ঠানিক বিনিয়োগকারী ২৩.২২ শতাংশ এবং সাধারণ বিনিয়োগকারীদের কাছে রয়েছে মাত্র ৪.৭১ শতাংশ শেয়ার। কোম্পানিটি ২০১৩ সাল থেকে টানা ১০ শতাংশ স্টক ডিভিডেন্ড দিয়ে আসছে। এছাড়া গত ৪ বছর ধরে কোম্পানিটি ধারাবাহিক মুনাফায় রয়েছে। জুন ক্লোজিং এ কোম্পানির সর্বশেষ প্রকাশিত তৃতীয় প্রান্তিক (জুলাই’১৬-মার্চ’১৭) আর্থিক প্রতিবেদন অনুযায়ী, এর কর পরিশোধের পর মুনাফা হয়েছে ২ কোটি ২৪ লাখ ৪০ হাজার টাকা ও শেয়ার প্রতি আয় (ইপিএস) ১.৪৮ টাকা। গত অর্থবছরের একই সময়ে যার পরিমাণ ছিল যথাক্রমে ১ কোটি ৮৩ লাখ ৭০ হাজার টাকা ও ১.৩৪ টাকা।